বলিউড তারকাদের মধ্যে ঘনিষ্ঠ বন্ধুত্ব নতুন কিছু নয়। কিন্তু ইদানীং দেখা যাচ্ছে, তারকা-সন্তানদের মধ্যেও গড়ে উঠছে বেশ নিবিড় সখ্য। তেমনই এক দোস্তি তৈরি হয়েছে আমির খানের ছেলে আজাদ রাও খান ও অভিষেক-ঐশ্বর্যার মেয়ে আরাধ্যার মধ্যে। দু’জনের মধ্যে এম‌নই হৃদয়ের টান তৈরি হয়েছে যে মেয়েকে নিয়ে ঐশ্বর্যা নিউ ইয়র্কে ছুটি কাটাতে যাওয়ার পর থেকে মন-মেজাজ নাকি ভাল নেই আজাদের। 

ছেলে আজাদকে কোলে নিয়ে আমির
আমিরের পরিবারের সঙ্গে ঘনিষ্ঠজনেরা জানাচ্ছেন, সম্প্রতি বাবা-মা-এর সঙ্গে মু‌ম্বইয়ে অনুষ্ঠিত একটি কাবাডি ম্যাচ দেখতে গিয়েছিল আজাদ। তার আশা ছিল, সেখানে দেখা পাবে আরাধ্যার। কিন্তু সেই আশা পূর্ণ না হওয়ায় নাকি মন ভেঙে যায় আজাদের। সে বারবার মা কিরণকে জিজ্ঞাসা করতে থাকে, আরাধ্যা কোথায়? শেষে গ্যালারিতে উপস্থিত অমিতাভ বচ্চন, অভিষেক, রণবীর কপূর— সবাই মিলে অনেক কষ্টে নাকি শান্ত করেন আজাদকে। আজাদকে কোলে বসিয়ে তার মন ভোলানোর চেষ্টা করছেন রণবীর— এমন দৃশ্যও দেখা যায়। 

ঐশ্বর্যার কোলে আরাধ্যা
আসলে আমির আর ঐশ্বর্যার পরিবারের মধ্যে ভালই মেলামেশা রয়েছে। দুই পরিবারের কোনও একটি পরিবারে কোনও পার্টি বা অনুষ্ঠান হলেই সেখানে আমন্ত্রিত হয় অন্য পরিবারটিও। ফলে আজাদ আর আরাধ্যাও অবাধ মেলামেশার সুযোগ পায়। সেই অবকাশেই এই দুই তারকা-সন্তানের মধ্যে গড়ে উঠেছে এক মধুর বন্ধুত্ব।
আরও পড়ুন
ক্লিক করে দেখুন শাহরুখের ছেলে আরিয়ান কী করছেন? নভ্যার পোস্ট ভাইরাল।
বিকিনি পরে নাচ অমিতাভর নাতনি নভ্যার। সঙ্গে শাহরুখের ছেলে আরিয়ান। দেখুন সেই ভিডিও